ai4bharat/Pralekha huggingface dataset:
वाणिज्य एवं उद्योग मंत्रालय
सार्वजनिक खरीद  आदेश, 2017 में संशोधन
 आदेश, 2017 में संशोधन किया है, जिसके तहत वर्ग I और वर्ग- II के स्थानीय आपूर्तिकर्ताओं के लिए न्यूनतम स्थानीय सामग्री की सीमा, जो पहले क्रमशः 50% और 20% तय की गयी थी, को बढाने की अधिसूचना जारी करने के लिए नोडल मंत्रालयों/विभागों को सक्षम किया गया है।
आदेश के अनुसार, ऐसे देश जो किसी भी वस्तु के लिए भारतीय कंपनियों को अपनी सरकारी खरीद में भाग लेने की अनुमति नहीं देते हैं, उन देशों की इकाइयों को, नोडल मंत्रालय/विभाग से संबंधित सभी वस्तुओं के लिए भारत में सरकारी खरीद में भाग लेने की अनुमति नहीं दी जाएगी। यह वस्तुओं की उस सूची पर लागू नहीं होगी, जिसे मंत्रालय/विभाग द्वारा प्रकाशित किया गया है और जिसमें उनकी भागीदारी की अनुमति दी गयी है।
बोली दस्तावेजों में विदेशी प्रमाणपत्र/अनुचित तकनीकी विनिर्देश/ब्रांड/मॉडल निर्दिष्ट करना आदि स्थानीय आपूर्तिकर्ताओं के खिलाफ प्रतिबंधात्मक और भेदभावपूर्ण व्यवहार है। विदेशी प्रमाणीकरण, यदि आवश्यक हो, तो संबंधित विभाग के सचिव के अनुमोदन के आधार पर निर्धारित किया जाएगा।
सभी प्रशासनिक मंत्रालय/विभाग जिनकी खरीद 1000 करोड़ रुपये प्रति वर्ष से अधिक है, वे अगले 5 वर्षों के लिए अपने खरीद अनुमानों को अपने वेबसाइट पर अधिसूचित करेंगे।
खरीद की उस ऊपरी सीमा को भी अधिसूचित किया जायेगा, जिससे अधिक होने पर विदेशी कंपनियों को सरकारी निविदाओं में भाग लेने के लिए भारतीय कंपनी के साथ एक संयुक्त उद्यम बनाना होगा।
पर्यटन मंत्रालय
लोकसभा अध्यक्ष श्री ओम बिडला, पर्यटन मंत्री श्री प्रहलाद सिंह पटेल की उपस्थिति में भारत पर्व-2021 का कल उद्घाटन करेंगे
26 से 31 जनवरी तक भारत पर्व-2021 मनाया जाएगा; भारतीय संस्कृति को इस वर्ष वर्चुअल माध्यम से एक मंच पर दिखाया जाएगा
भारत की भावना का जश्न मनाने के लिए वार्षिक कार्यक्रम, भारत पर्व का आयोजन वर्चुअल प्लेटफॉर्म डब्ल्यूडब्ल्यूडब्ल्यू.भारतपर्व 2021.कॉम पर 26 जनवरी से 31 जनवरी 2021 तक किया जा रहा है। इसमें कई राज्यों और केंद्र शासित प्रदेशों के मंडप अपने पर्यटन स्थलों, खान-पान के विभिन्न व्यंजनों, हस्तशिल्प और अन्य विशेषताओं का प्रदर्शन करेंगे। इस वर्ष, वर्चुअल माध्यम से आयोजित होने वाले भारत पर्व का उद्घाटन लोकसभा अध्यक्ष श्री द्वारा 26 जनवरी 2021 को किया जाएगा। उद्घाटन समारोह में केंद्रीय पर्यटन मंत्री श्री प्रहलाद सिंह पटेल भी उपस्थिति रहेंगे।
पर्यटन मंत्रालय, भारत सरकार 2016 से प्रत्येक वर्ष 26 जनवरी से 31 जनवरी तक गणतंत्र दिवस समारोह के अवसर पर लाल किले की प्राचीर के सामने मौजूद मैदान में भारत पर्व का आयोजित करता है। भारत पर्व महोत्सव से देशभक्ति की भावना पैदा करने की परिकल्पना की गई है। यह पर्व देश की समृद्ध और विविध सांस्कृतिक विविधता को प्रदर्शित करता है। भारत पर्व से “भारत के मूल सार” का प्रदर्शन होता है।
विभिन्न केंद्रीय मंत्रालयों और अन्य संगठन, जैसे संस्कृति मंत्रालय, आयुष मंत्रालय, उपभोक्ता कार्य मंत्रालय, रेल मंत्रालय, नागरिक उड्डयन मंत्रालय, हथकरघा विकास आयुक्त, हस्तशिल्प विकास आयुक्त, ललित कला अकादमी, भारतीय पुरातत्व सर्वेक्षण, राष्ट्रीय संग्रहालय, आधुनिक कला दीर्घा, सूचना और प्रसारण मंत्रालय की मीडिया इकाइयाँ, खादी और ग्रामोद्योग आयोग  इत्यादि पूरे भारत की हस्तशिल्प, हथकरघा, संगीत, नृत्य, चित्र, साहित्यिक सामग्री और अन्य सुविधाएँ प्रदर्शित कर रहे हैं।
गणतंत्र दिवस परेड की झलक और सशस्त्र बलों के संगीत बैंडों के रिकॉर्ड किए गए प्रदर्शन भी इस वर्चुअल मंच पर उपलब्ध होंगे। विभिन्न केंद्रीय होटल प्रबंध संस्थान, भारतीय पाक संस्थान भी पूरे भारत से पाक कला सम्बंधी वीडियो, पाक कला और खान-पान के व्यंजनों को बनाने की विधियों को प्रदर्शित करेंगे।
वर्चुअल माध्यम से आयोजित होने वाले इस अनोखे भारत पर्व 2021 में कई वीडियो / फिल्म, चित्र, ब्रोशर और विभिन्न संगठनों की अन्य जानकारी प्रदर्शित की जायेंगी। दुनिया भर के लोग इस भारत पर्व महोत्सव का आनंद ले सकते हैं और डब्ल्यूडब्ल्यूडब्ल्यू.भारतपर्व2021.कॉम पर लॉग इन करके अपने मोबाइल फोन, लैपटॉप, कंप्यूटर और अन्य उपकरणों पर अपनी सुविधानुसार भारत की सच्ची भावना का अनुभव कर सकते हैं।
वाणिज्य एवं उद्योग मंत्रालय
भारत ने 13-19 मार्च, 2023 को इंडोनेशिया के बाली में आयोजित द्वितीय भारत-प्रशांत आर्थिक संरचना  वार्ता दौर में भाग लिया
वाणिज्य विभाग की अगुवाई में भारत के एक अंतर-मंत्रालयी शिष्टमंडल ने 13-19 मार्च, 2023 को इंडोनेशिया के बाली में आयोजित द्वितीय भारत-प्रशांत आर्थिक समृद्धि संरचना  वार्ता दौर में भाग लिया।
अमेरिका, ऑस्ट्रेलिया, ब्रुनेई दारूसलम, भारत, इंडोनेशिया, जापान, कोरिया गणराज्य, मलेशिया, न्यूजीलैंड, फिलीपीन्स, सिंगापुर, थाईलैंड एवं वियतनाम सहित 13 अन्य देशों के वार्ताकारों ने भी बाली में आयोजित वार्ता दौर में भाग लिया।
बाली वार्ता दौर के दौरान हुई चर्चाओं में आईपीईएफ के सभी 4 स्तंभों : व्यापार , आपूर्ति श्रृंखलाओं , स्वच्छ अर्थव्यवस्था  और निष्पक्ष अर्थव्यवस्था  -  को शामिल किया गया। भारत ने स्तंभ ii से iv से संबंधित चर्चाओं में भाग लिया।
पिछले दौरों के दौरान हुई चर्चाओं के आधार पर : आईपीईएफ का पहला दौर ऑस्ट्रेलिया के ब्रिस्बेन में 10-15 दिसंबर, 2022 तक आयोजित किया गया और भारत के नई दिल्ली में 8-11 फरवरी, 2023 को विशेष वार्ता दौर आयोजित किया गया, बाली में आईपीईएफ के साझीदारों ने गहराई से मूल पाठ आधारित चर्चाएं आरंभ कीं और अनुवर्ती संवाद आयोजित किए क्योंकि वे एक खुले, जुड़े, समृद्ध और लचीले भारत-प्रशांत क्षेत्र के लिए एक साझा विजन को आगे बढ़ाने पर काम करना चाहते हैं।
वार्ता के दौरान, भारत के मुख्य वार्ताकार ने भारत के विश्वास को दुहराया कि आईपीईएफ आर्थिक सहयोग को और गहरा बनाएगा तथा क्षेत्र में व्यापार एवं निवेश में वृद्धि करने के माध्यम से समावेशी विकास को बढ़ावा देगा। बातचीत के दौरान, मुख्य वार्ताकार और स्तंभों के प्रमुखों ने आईपीईएफ देशों तथा अन्य संबंधित हितधारकों के साथ द्विपक्षीय बैठकें भी कीं।
इच्छुक भारतीय कंपनियों के प्रतिनिधियों ने क्रमशः 17 और 18 मार्च 2023 को आईपीईएफ बाली दौर के दौरान हितधारक सहयोग सत्रों तथा व्यवसाय फोरमों में भी भाग लिया। इसके अतिरिक्त, नेशनल पेमेंट्स कॉरपोरेशन ऑफ इंडिया  ने भी यूनिफायड पेमेंट इटरफेस , जो भारत में डिजिटल सार्वजनिक अवसंरचना का एक सफल उदाहरण है, पर बिजनेस फोरम में विस्तृत प्रस्तुति दी।
आईपीईएफ साझीदारों ने अपनी संबंधित अर्थव्यवस्थाओं में आर्थिक प्रतिस्पर्धात्मकता और समृद्धि के लिए एक साझा विजन को आगे बढ़ाने के लिए ठोस लाभों को अर्जित करने के लक्ष्य के साथ पूरे 2023 में एक गतिशील वार्ता कार्यक्रम के लिए प्रतिबद्धता की है। अगले आमने सामने की वार्ता के दौर के बारे में अतिरिक्त विवरण बाद की तिथि में जारी किए जाएंगे।
रक्षा मंत्रालय
भारतीय नौसेना ने लापता इंडोनेशियाई पनडुब्बी की खोज और बचाव के लिए अपने सबमर्जेन्स रेस्क्यू वीइकल को भेजा
रक्षा मंत्री श्री राजनाथ सिंह ने इंडोनेशिया के रक्षा मंत्री जनरल प्रबोवो सुबिआन्तो के साथ टेलीफोन पर बातचीत की
लापता इंडोनेशियाई पनडुब्बी को बचाने के लिए इंडोनेशिया के प्रयासों का पूरा साथ देने का भरोसा दिलाया
भारतीय नौसेना ने इंडोनेशियाई पनडुब्बी केआरआईएन नांग्गला की खोज और बचाव प्रयासों में टेंटारा नेसिऑनल इंडोनेशिया- अंगकटान लुट  की सहायता के लिए गुरुवार को अपने डीप सबमर्जेंस राहत पोत  को भेजा। इंडोनेशियाई पनडुब्बी केआरआई नांग्गला के बुधवार दिनांक 21 अप्रैल 2021 को लापता होने की सूचना मिली थी।
दिनांक 21 अप्रैल को भारतीय नौसेना को लापता इंडोनेशियाई पनडुब्बी के बारे में अंतरराष्ट्रीय सबमरीन एस्केप और बचाव संपर्क कार्यालय  के माध्यम से अलर्ट प्राप्त हुआ था। पनडुब्बी 53 कर्मियों के एक दल के साथ बाली के 25 मील उत्तर में एक स्थान में अभ्यास रत थी।
रक्षा मंत्री की अपने इंडोनेशियाई समकक्ष के साथ टेलीफोन पर बातचीत
रक्षा मंत्री श्री राजनाथ सिंह ने आज इंडोनेशिया के रक्षा मंत्री जनरल प्राबोवो सुबियांतो से टेलीफोन पर बातचीत की।
रक्षा मंत्री ने कहा, लापता इंडोनेशियाई पनडुब्बी नांग्गला के बारे में सुनकर बेहद दुखी हूँ जिसमें चालक दल के 53 सदस्य सवार थे। रक्षा मंत्री के रूप में मैं इस पीड़ा को महसूस कर सकता हूं। मैं इंडोनेशियाई के बचाव प्रयास में भारतीय सशस्त्र बलों के पूर्ण सहयोग का आश्वासन देना चाहूंगा।"
“मैंने पहले ही भारतीय नौसेना को डीप सबमर्जेंस रेस्क्यू वेसल  को इंडोनेशिया की ओर भेजने का निर्देश दिया है। मैंने भारतीय वायु सेना से हवाई मार्ग के जरिये डीएसआरबी शामिल करने की व्यवहार्यता देखने को कहा है।’’
"भारत हमेशा से जरूरत के समय में अपने सामरिक सहयोगियों की मदद को प्रतिबद्ध है। एक सफल बचाव अभियान के लिए मेरी सोच और शुभकामनाएं स्वीकार करें ।
जनरल प्रबोवो सुबिआन्तो ने इसे स्वीकार किया और उनके देश को भारत के सहयोग की सराहना की।
पनडुब्बी के लापता होने या डूबने की सूचना मिलने पर बचाव के लिए पानी के नीचे खोज के लिए विशेष उपकरणों की आवश्यकता होती है।
भारत दुनिया के कुछ चुनिंदा देशों में शामिल है जो डीएसआरवी की मदद से निष्क्रिय पनडुब्बी की तलाश कर सकता है। भारतीय नौसेना की डीएसआरवी प्रणाली अपने अत्याधुनिक साइड स्कैन सोनार  और रिमोटली ऑपरेटेड व्हीकल  का उपयोग करते हुए 1000 मीटर गहराई तक पनडुब्बी का पता लगा सकती है। पनडुब्बी का सफलतापूर्वक पता लगाने के बाद डीएसआरवी का एक उप मॉड्यूल- सबमरीन रेस्क्यू व्हीकल  डूबी पनडुब्बी के पास फंसे हुए लोगों को बचाने के लिए जाता है। एसआरवी का इस्तेमाल पनडुब्बी में फंसे लोगों को आपात आपूर्ति करने के लिए भी किया जा सकता है।
भारत और इंडोनेशिया के बीच व्यापक रणनीतिक साझेदारी के तहत दोनों देशों की नौसेना के बीच परिचालन में मजबूत सहयोग एवं साझेदारी है। दोनों देशों की नौसेनाएं अतीत में नियमित रूप से युद्धाभ्यास करती रही हैं और उन्होंने तालमेल और अंतरसंचालनीयता का विकास किया है जिसे वर्तमान मिशन के लिए महत्वपूर्ण माना जाता है ।
वित्त मंत्रालय
प्रधानमंत्री श्री नरेन्द्र मोदी कल एमएसएमई सहायता और प्रचार कार्यक्रम का शुभारंभ करेंगे
देश के 100 जिलों में 100 दिनों तक एमएसएमई प्रचार कार्यक्रम आयोजित होंगे
प्रधानमंत्री श्री नरेन्द्र मोदी कल यानी शुक्रवार 2 नवम्बर, 2018 को नई दिल्ली के विज्ञान भवन में सूक्ष्म, लघु और मध्यम उद्यम  सहायता और प्रचार कार्यक्रम का शुभारंभ करेंगे। इस कार्यक्रम में केन्द्रीय वित्त और कंपनी कार्यमंत्री श्री अरूण जेटली और केन्द्रीय सूक्ष्म, लघु और मध्यम उद्यम राज्यमंत्री  श्री गिरिराज सिंह के साथ-साथ अन्य गणमान्य व्यक्ति भी उपस्थित रहेंगे।
इस अवसर पर सूक्ष्म, लघु और मध्यम उद्यम क्षेत्र के लिए ऋण सुविधा, बाजार सुविधा, आपसी सहयोग और सहायता से जुड़े अन्य उपायों आदि पर आधारित अनेक घोषणाएं होने की संभावना है।
यह कार्यक्रम देशभर के 100 जिलों में 100 दिनों तक आयोजित होगा। सरकार और वित्तीय संस्थाओं की ओर से एमएसएमई क्षेत्र के लिए उपलब्ध विभिन्न सुविधाओं के बारे में उद्यमियों को अवगत कराने के उद्देश्य से अनेक केन्द्रीय मंत्री इन जिलों का दौरा करेंगे। इससे उद्यमियों को आगे आकर इन सुविधाओं का लाभ प्राप्त करने तथा ऋण और बाजार सुविधाएं प्राप्त करने में मदद मिलेगी।
मौटे तौर पर, इस प्रचार कार्यक्रम से एमएसएमई क्षेत्र को आगे बढ़ाने में मदद मिलने की संभावना है। इस क्षेत्र में बड़े पैमाने पर रोजगार के अवसर तैयार होते हैं, जिनका कुल मिलाकर अर्थव्यवस्था के विकास में महत्वपूर्ण योगदान होता है।
पूर्वोत्तर क्षेत्र विकास मंत्रालय
पूर्वोत्तर के राज्यों में चिकित्सा उपकरण और आपातकालीन सामानों को पहुंचाने के लिए विशेष रूप से कार्गो एयर उड़ानों का इस्तेमाल किया जाएगा- डॉ. जितेंद्र सिंह
(पूर्वोत्तर क्षेत्र विकास मामलों के केंद्रीय मंत्री जितेंद्र सिंह ने बताया है कि लॉकडाउन के मद्देनजर पूर्वोत्तर राज्यों में अन्य आवश्यक वस्तुओं के साथ-साथ चिकित्सा उपकरण और आपातकालीन सामानों को भेजने के लिए विशेष रूप से कार्गो एयर उड़ानों का इस्तेमाल किया जाएगा।
नागरिक उड्डयन मंत्रालय ने क्षेत्र के हवाई अड्डों की पहल को मंजूरी दे दी है। पूर्वोत्तर क्षेत्र के लोगों को आश्वस्त करने में यह बहुत ही सफल होगा कि ऐसे समय में भी देश के किसी दूसरे हिस्से की तरह ही उन पर पर्याप्त ध्यान दिया जा रहा है। बताया गया है कि कार्गो ऑपरेशन के लिए संपर्क विवरण और रोडमैप जल्द ही उपलब्ध कराया जाएगा। क्षेत्र के हवाई अड्डों के निदेशकों से ट्विटर के माध्यम से अपनी जरूरतों के बारे में सूचित करने के लिए कहा गया है।
डॉ. जितेंद्र सिंह ने कहा कि प्रधानमंत्री श्री नरेंद्र मोदी ने हमेशा पूर्वोत्तर क्षेत्र के कल्याण को प्राथमिकता में शीर्ष पर रखा है। मुख्य रूप से उनके व्यक्तिगत तौर पर ध्यान देने के कारण पिछले छह वर्षों में पूर्वोत्तर में क्रांतिकारी परिवर्तन आया है। और पूर्वोत्तर के लिए कार्गों उड़ानों को संचालित करने का फैसला इस तथ्य को फिर से दोहराता है कि इस मुश्किल समय में भी प्रधानमंत्री श्री नरेंद्र मोदी पूर्वोत्तर की चिंता कर रहे हैं।
यह उल्लेख करना उचित है कि पूर्वोत्तर क्षेत्र विकास मंत्रालय, पूर्वोत्तर परिषद और भारत सरकार के दूसरे मंत्रालयों द्वारा पहले से आवंटित धनराशि से बढ़कर केवल तीन दिन पहले पूर्वोत्तर क्षेत्र विकास मंत्रालय और पूर्वोत्तर परिषद ने 25 करोड़ रुपये का अतिरिक्त फंड आवंटित किया है। उन्होंने कहा कि यह अतिरिक्त धनराशि विशेष रूप से कोरोना से संबंधित गतिविधियों में सहायता और गैप-फंडिंग के लिए है।
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को 163.63 करोड़ से अधिक टीके प्रदान किये गए
राज्यों/केंद्र शासित प्रदेशों के पास अभी भी 13.60 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
1,63,63,18,725
|
|
शेष टीके
|
|
13,60,98,246
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की 163.63 करोड़ से अधिक  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 13.60 करोड़ से अधिक  अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
संस्कृति मंत्रालय
केंद्रीय मंत्री श्री जी. किशन रेड्डी ने आजादी का अमृत महोत्सव मनाने के लिए अनूठी पहल के अंतर्गत अमृत महोत्सव पॉडकास्ट का शुभारम्भ किया
पहली श्रृंखला, जरा याद करो कुर्बानी, आज़ाद हिंद फौज पर आधारित एक धारावाहिक के सजीव प्रसारण के साथ शुरू हुई
संस्कृति मंत्रालय आजादी के 75 वर्ष पूरे होने का जश्न मनाने के लिए आजादी का अमृत महोत्सव का आयोजन कर रहा है। आजादी का अमृत महोत्सव के हिस्से के रूप में, केंद्रीय संस्कृति और पर्यटन मंत्री, श्री जी. किशन रेड्डी ने अमृत महोत्सव पॉडकास्ट का शुभारम्भ किया। यह पॉडकास्ट श्रृंखला उन व्यक्तियों और आंदोलनों को एक श्रद्धांजलि है जिन्होंने भारत के स्वतंत्रता संग्राम में महत्वपूर्ण योगदान दिया, जिनमें से कुछ को भारतीय स्वतंत्रता संग्राम की पारंपरिक कहानियों में उचित स्थान नहीं मिला है।
पहली श्रृंखला, जरा याद करो कुर्बानी, भारतीय राष्ट्रीय सेना  पर आधारित एक धारावाहिक के सजीव प्रसारण के साथ शुरू हुई। साप्ताहिक आधार पर इसमें नए धारावाहिक भी जोड़े जाएंगे।
भारत की स्वतंत्रता के 75 वर्षों के उपलक्ष्य में बलिदान करने वाले स्वतंत्रता सेनानियों के सम्मान के रूप में, इन वीरों की वीरता और वीरता की कहानियों को याद करके उन्हें सलाम करना महत्वपूर्ण है। इन कहानियों का प्रसार करने से देश की आजादी के लिए संघर्ष करने वालों के सामने आने वाली चुनौतियों और संघर्षों के प्रति देशवासियों को जागरूक करने, राष्ट्रवादी गौरव पैदा करने और सुनने वालों के लिए प्रेरणा के रूप में सेवा करने और देश के स्वतंत्रता संग्राम के गुमनाम नायकों के बलिदानों को उजागर करने के बहुआयामी उद्देश्य को पूरा करने की आशा है।
इस पॉडकास्ट को https://amritmahotsav.nic.in/freedom-movement.htm पर देखा-सुना जा सकता है
प्रधानमंत्री कार्यालय
प्रधानमंत्री ने दक्षिण अफ्रीका के राष्ट्रपति के साथ बैठक की
प्रधानमंत्री श्री नरेन्द्र मोदी ने 23 अगस्त, 2023 को जोहान्सबर्ग में 15वें ब्रिक्स शिखर सम्मेलन के दौरान दक्षिण अफ्रीका गणराज्य के राष्ट्रपति श्री सिरिल रामफोसा के साथ एक बैठक की।
दोनों नेताओं ने दोनों देशों के बीच द्विपक्षीय संबंधों में हुई प्रगति की समीक्षा की और रक्षा, कृषि, व्यापार एवं निवेश, स्वास्थ्य, संरक्षण और जन-जन के बीच संबंधों सहित विभिन्न क्षेत्रों में हुई प्रगति पर संतोष व्यक्त किया।
दोनों पक्षों ने बहुपक्षीय संगठनों और आपसी हित के क्षेत्रीय व बहुपक्षीय मुद्दों में निरंतर समन्वय पर भी विचारों का आदान-प्रदान किया। राष्ट्रपति श्री रामफोसा ने भारत की जी-20 अध्यक्षता के लिए पूर्ण समर्थन व्यक्त किया और अफ्रीकी संघ को जी-20 की पूर्ण सदस्यता देने को लेकर भारत की पहल की सराहना की। उन्होंने कहा कि वे जी-20 शिखर सम्मेलन के लिए नई दिल्ली की यात्रा को लेकर उत्सुक हैं।
प्रधानमंत्री ने ब्रिक्स शिखर सम्मेलन के सफल आयोजन के लिए राष्ट्रपति श्री रामफोसा को बधाई दी। प्रधानमंत्री ने परस्पर सुविधाजनक तिथि पर दक्षिण अफ्रीका की राजकीय यात्रा करने के लिए राष्ट्रपति श्री रामफोसा के आमंत्रण को स्वीकार किया।
जल संसाधन, नदी विकास एवं गंगा संरक्षण मंत्रालय
कार्य निष्पादन – उन्मुख दृष्टिकोण और तेजी से निर्णय लेना सफलता की कुंजी है : नितिन गडकरी
राष्ट्रीय परियोजना निर्माण निगम  ने अपना 62वां स्थापना दिवस आयोजित किया
केंद्रीय जल संसाधन, नदी विकास और गंगा संरक्षण, सड़क परिवहन, राजमार्ग और शिपिंग मंत्री श्री नितिन गडकरी ने कल नई दिल्ली में राष्ट्रीय परियोजना निर्माण निगम  के 62वें स्थापना दिवस समारोह की अध्यक्षता की। एनपीसीसी जल संसाधन, नदी विकास और गंगा संरक्षण मंत्रालय के अधीन अनुसूचित-बी का केंद्रीय सार्वजनिक क्षेत्र उद्यम है। इसे नवंबर 2018 में श्रेणी-एक में मिनि रत्न का दर्जा दिया गया था। एनपीसीसी को आईएसओ 9001 : प्रमाणीकरण से भी सम्मानित किया गया है।
यह उम्मीद जाहिर करते हुए कि एनपीसीसी वर्ष 2019 में नई ऊंचाइयों को छुएगा श्री गडकरी ने सफलता अर्जित करने के लिए कार्य प्रदर्शन उन्मुख दृष्टिकोण और तेजी से निर्णय लेने की जरूरत पर जोर दिया। उन्होंने कहा कि एनपीसीसी का बहुत अच्छा कार्य रिकॉर्ड और तकनीकी अनुभव है। इसके पास कड़ी मेहनत और सकारात्मक रूख के साथ अधिक सफलता अर्जित करने की क्षमता मौजूद है। उन्होंने कहा कि हालांकि संसाधन और प्रौद्योगिकी बहुत महत्वपूर्ण हैं, लेकिन एनपीसीसी जैसी निर्माण कंपनियों को ग्राहकों का विश्वास जीतने और अधिक लाभ अर्जित करने के लिए समय पर परिष्कृत परियोजनाओं के महत्व को समझना चाहिए।
केंद्रीय जल संसाधन, नदी विकास और गंगा संरक्षण राज्य मंत्री श्री अर्जुन राम मेघवाल ने एनपीसीसी को उसके 62वें स्थापना दिवस के अवसर पर बधाई देते हुए उम्मीद जाहिर की कि यह संगठन वर्ष 2019 में नई ऊंचाइयों को छुएगा। अभी हाल में एनपीसीसी को रेलवे के निर्माण के लिए 12,000 करोड़ मूल्य का कार्य आदेश मिला है। मंत्रालय के सचिव श्री उपेन्द्र प्रसाद सिंह ने कहा कि एनपीसीसी के कामकाज ने घाटे में चल रही इस कंपनी को एक लाभ कमाने वाली कंपनी बना दिया है। उन्होंने कहा कि गुणवत्ता के बारे में कोई भी समझौता किए बगैर समयबद्ध तरीके से लक्ष्यों को अर्जित करना सफलता की कुंजी है और इसके लिए अभी लम्बा रास्ता तय करना है।
अतिथियों का स्वागत करते हुए एनपीसीसी के अध्यक्ष एवं प्रबंध निदेशक श्री मनोहर कुमार ने कहा कि वित्त वर्ष 2017 के दौरान एनपीसीसी ने 5217 करोड़ रूपये का व्यापार प्राप्त किया है और वह 8537 करोड़ रूपये की ऑर्डर बुक स्थिति में है। इसने 1127 करोड़ रूपये का कारोबार किया है और इसका नेटवर्क 173.81 करोड़ रूपये का है। उन्होंने बताया कि कंपनी ने वित्तीय वर्ष 2018-19 के लिए दिसंबर 2018 तक 1103 करोड़ रुपये का कारोबार किया है।
श्री गडकरी ने पिछले वर्ष श्रेष्ठ प्रदर्शन करने वाले अधिकारियों को उनके अच्छे काम के लिए पुरस्कार प्रदान दिए। एनपीसीसी का पूर्वी क्षेत्र सर्वश्रेष्ठ प्रदर्शन करने वाला क्षेत्र बना। समारोह के अंत में सांस्कृतिक कार्यक्रम भी आयोजित किया गया।
स्वास्थ्य एवं परिवार कल्याण मंत्रालय
पिछले 24 घंटों में कोविड-19 के 50,000 से भी कम मामले सामने आए
संक्रमण से मुक्त लोगों और संक्रमित मरीजों के मामलों के बीच अंतर में लगातार वृद्धि
भारत में पिछले 24 घंटों में 45,674 लोगों को कोविड-19 से संक्रमित पाये जाने के साथ प्रतिदिन 50,000 से कम मामले सामने आए हैं। प्रतिदिन नए मामलों में 15 अक्तूबर से लगातार कमी हो रही है।
कोविड-19 के नये मामलों की तुलना में अधिक संख्या में संक्रमण से मुक्त लोगों के बढ़ते मामले के बीच पिछले 24 घंटों में 49,082 मरीज संक्रमण से मुक्त हुए। यह रुख आज 37वें दिन जारी रहा। इसने संक्रमित मामलों की संख्या में कमी लाने में काफी महत्वपूर्ण भूमिका निभाई है, जो फिलहाल 5.12 लाख है।
देश में आज कोविड-19 से संक्रमित मामलों की संख्या 5,12,665 है। ये मामले देश के अब तक के कुल संक्रमित मामलों का केवल 6.03 प्रतिशत हैं, जो मामलों में निरंतर गिरावट के सूचक हैं।
देश में 78,68,968 लोगों के संक्रमण मुक्त होने से कोविड-19 से संक्रमण मुक्त होने की दर 92.49 प्रतिशत है। संक्रमण से मुक्त लोगों के मामलों तथा संक्रमित मरीजों के मामलों के बीच फिलहाल 73,56,303 का अंतर है। यह अंतर निरंतर बढ़ रहा है।
संक्रमण से मुक्त होने वाले नए मामलों में 76 प्रतिशत मामले 10 राज्यों/केन्द्र शासित प्रदेशों में पाये गए हैं।
महाराष्ट्र को पीछे छोड़कर केरल एक दिन में अधिकतम संख्या में संक्रमण से मुक्त होने वाला राज्य बन गया है। पिछले 24 घंटों में केरल में 7,120 मरीज संक्रमण से मुक्त हुए, इसके बाद 6,478 मामलों के साथ महाराष्ट्र का दूसरा स्थान है।
नए मामलों का 76 प्रतिशत हिस्सा 10 राज्यों और केन्द्र शासित प्रदेशों से है।
पिछले 24 घंटों में केरल में 7,201 मामले सामने आए, इसके बाद 6,953 मामलों के साथ दिल्ली का स्थान है। कल 3,959 नये मामलों के साथ महाराष्ट्र तीसरे स्थान पर है।
पिछले 24 घंटों में मौतों के 559 मामले सामने आए हैं।
इसमें से 10 राज्यों में लगभग 79 प्रतिशत मौतों के मामले सामने आए। महाराष्ट्र से 26.8 प्रतिशत से अधिक नई मौतों के मामले  सामने आए। इसके बाद 79 और 58 मौतों के नए मामलों के साथ क्रमशः दिल्ली एवं पश्चिम बंगाल का स्थान है।
उपभोक्ता कार्य, खाद्य एवं सार्वजनिक वितरण मंत्रालय
उपभोक्ता कार्य विभाग ने दिल्ली में टमाटरों के मूल्य और उसकी उपलब्धता की समीक्षा की; मदरडेरी को 40 रूपये प्रति किलो पर बेचने का निर्देश दिया
उपभोक्ता कार्य विभाग  ने आज एक उच्च स्तरीय अंतर-मंत्रालयी समिति में साझेदारों के साथ दिल्ली में टमाटर के मूल्य और उसकी उपलब्धता की समीक्षा की। बैठक की अध्यक्षता डीओसीए के सचिव श्री अविनाश के. श्रीवास्तव ने की। बैठक में जानकारी मिली कि 10 जुलाई, 2019 से टमाटर के दाम तेजी से बढ़े हैं। मूल्य वृद्धि पर तत्काल नियंत्रण के लिए निम्नलिखित फैसले किए गए हैं –
- मदर डेरी को निर्देश दिया गया है कि वह अपने आउटलेटों के जरिये तत्काल अच्छी गुणवत्ता वाले टमाटर 40 रूपये प्रति किलोग्राम बेचे और बाजार में आपूर्ति बढ़ाए ताकि उपभोक्ताओं को कम कीमत पर गुणवत्ता पूर्ण टमाटर उपलब्ध हो सकें।
- दिल्ली सरकार के खाद्य और ऩागरिक आपूर्ति विभाग को भी निर्देश दिया गया है कि वह बढ़ती कीमतों पर तत्काल नियंत्रण के लिए मंडियों में टमाटरों की आपूर्ति बढ़ाने के लिए व्यापारियों पर जोर डालें।
बागवानी डिवीजन ने संकेत दिया है कि यह स्थिति कुछ समय के लिए है और टमाटरों की आपूर्ति बढ़ाई जा सकती है। बारिश के कारण बाजार में टमाटरों की आपूर्ति सामान्य हो जाएगी।
रक्षा मंत्रालय
एचएएल एलयूएच  को प्रारंभिक परिचालन मंजूरी प्राप्त हुई
लाइट युटिलिटी हेलीकॉप्टर  को दिनांक 5 फरवरी, 2021 को बेंगलुरु के एयरफोर्स स्टेशन येहलंका में चल रहे एयरो इंडिया 2021 के दौरान रक्षा मंत्री श्री राजनाथ सिंह की उपस्थिति में सेंटर फॉर मिलिट्री एयरक्वालिटी एंड सर्टिफिकेशन  से भारतीय सेना के लिए प्रारंभिक परिचालन मंजूरी  प्राप्त हुई ।
हिंदुस्तान एयरोनॉटिक्स लिमिटेड  के अध्यक्ष और प्रबंध निदेशक श्री आर माधवन ने कहा कि एचएएल द्वारा आत्मनिर्भरता और सशस्त्र बलों की परिचालन प्रभावशीलता बढ़ाने की दिशा में स्वदेशी अनुसंधान और विकास कार्यक्रमों के लिए जोर दिया जा रहा है।
निदेशक  श्री अरूप चटर्जी ने कहा कि सभी इलाकों में और सभी मौसमी स्थितियों में मूल हेलीकॉप्टर का प्रदर्शन संतोषजनक है।
हिंदुस्तान एयरोनॉटिक्स लिमिटेड  वर्तमान में लाइट युटिलिटी हेलीकॉप्टर  पर फ्लाइट टेस्टिंग मिशन रोल उपकरणों को एकीकृत करने के चरण में है । हिंदुस्तान एयरोनॉटिक्स लिमिटेड  ग्राहकों की आवश्यकताओं को समयबद्ध तरीके से पूरा करने के लिए पूरी तरह से तैयार है ।
एलयूएच एक तीन टन वर्ग का नई पीढ़ी का एकल इंजन हेलीकाप्टर है जिसे भारत के लिए अद्वितीय विविध परिचालन स्थितियों में संचालन के लिए उपयुक्त सुविधाओं के साथ एचएएल के रोटरी विंग रिसर्च एंड डिजाइन सेंटर द्वारा स्वदेशी रूप से डिजाइन और विकसित किया गया है। लाइट युटिलिटी हेलीकाप्टर  सेना के अंगों द्वारा संचालित चीता/चेतक हेलीकॉप्टरों के पुराने बेड़े की जगह लेगा ।
एलयूएच को मैसर्स सैफरान हेलीकॉप्टर इंजन  फ्रांस से एक टर्बो शाफ्ट इंजन आर्डिडेन 1यू द्वारा संचालित किया जाता है, जिसमें हिमालय में उच्च ऊंचाई वाले मिशनों को आसानी से पूरा करने के लिए पर्याप्त पावर मार्जिन होता है । एलयूएच स्मार्ट कॉकपिट डिस्प्ले सिस्टम , अत्याधुनिक एचयूएमएस  से लैस है तथा इसे विभिन्न उपयोगिता और सशस्त्र भूमिकाओं के लिए डिज़ाइन किया गया है ।
ग्राउंड टेस्टिंग, ग्राउंड टेस्ट व्हीकल एंड्योरेंस रन, सिस्टम टेस्टिंग, हॉट वेदर ट्रायल्स, कोल्ड वेदर ट्रायल्स, समुद्री स्तर के ट्रायल और हॉट वेदर हाई एल्टीट्यूड ट्रायल्स सहित फ्लाइट टेस्टिंग जैसी सभी सर्टिफिकेशन गतिविधियां पूरी हो चुकी हैं । किए गए उड़ान परीक्षणों के आधार पर बुनियादी हेलीकाप्टर प्रमाणन के लिए सभी पीजेएसक्यूआर आवश्यकताओं का संतोषजनक अनुपालन किया गया है ।
सूचना और प्रसारण मंत्रालय
केंद्रीय सूचना एवं प्रसारण राज्य मंत्री डॉ. एल. मुरुगन श्रीलंका की यात्रा पर जाएंगे
सूचना एवं प्रसारण राज्य मंत्री डॉ. एल. मुरुगन 9 से 12 फरवरी 2023 तक श्रीलंका की यात्रा पर रहेंगे। डॉ. मुरुगन भारत सरकार के अनुदान से निर्मित जाफना सांस्कृतिक केंद्र को श्रीलंका के लोगों को समर्पित करने के कार्यक्रम में शामिल होंगे। प्रधानमंत्री ने मार्च 2015 में इस केंद्र का शिलान्यास किया था।
डॉ. मुरुगन यात्रा के दौरान विभिन्न स्थलों का दौरा करेंगे जो श्रीलंका में भारत सरकार की जन-केंद्रित विकास साझेदारी के पैमाने और सीमा को रेखांकित करते हैं। सूचना एवं प्रसारण राज्य मंत्री यात्रा के दौरान नेताओं और हितधारकों के विभिन्न वर्गों के साथ बातचीत भी करेंगे।
जाफना सांस्कृतिक केंद्र भारत-श्रीलंका विकास साझेदारी का एक शानदार उदाहरण है। यह मुख्य रूप से उत्तरी प्रांत के लोगों के लिए सांस्कृतिक बुनियादी ढांचे का विस्तार करने के उद्देश्य से एक सुलह परियोजना के रूप में स्वीकार किया गया था। इस अत्याधुनिक केंद्र में कई सुविधाएं शामिल हैं जैसे दो मंजिलों का एक संग्रहालय, 600 से अधिक लोगों के लिए एक उन्नत थिएटर शैली का सभागार, एक 11-मंजिला शिक्षण टॉवर, एक सार्वजनिक चौक जो एक रंगभूमि मंच के रूप में भी कार्य कर सकता है।